Številka: 47800-21/2024-3340-53

Datum: 25. 8. 2025

Na podlagi drugega odstavka 73. člena Zakona o uresničevanju javnega interesa na področju kulture (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb, 105/22 – ZZNŠPP in 8/25) in smiselni uporabi 57., 68. in 69. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) ter 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) Ministrstvo za kulturo objavlja

**namero za sklenitev neposredne pogodbe**

o oddaji dela kulturnega spomenika Dornava – Park dvorca Dornava (EŠD 7876) v upravljanje in brezplačno uporabo za obdobje petih let.

Lastnik kulturnega spomenika je Republika Slovenija, Ministrstvo za kulturo pa upravljalec na podlagi Zakona o lastninjenju kulturnih spomenikov v družbeni lastnini (Uradni list RS, št. 89/99, 107/99 – popr.).

Predmet pogodbe so nepremičnine v k. o. 384 Dornava:

- stavba 304 z enim delom, k. o. 384 Dornava, v naravi oranžerija,

- stavba 868 z enim delom, k. o. 384 Dornava, v naravi paviljon,

- stavba 302 z enim delom, k. o. 384 Dornava, v naravi paviljon,

- parcela 69/1, k. o. 384 Dornava, v izmeri 12.700 m2, v naravi sadovnjak,

- parcela 69/5, k. o. 384 Dornava, v izmeri 382 m2, v naravi asfaltirana pot,

- parcela 70/1, k. o. 384 Dornava, v izmeri 2.876 m2, v naravi park dvorca Dornava,

- parcela 70/2, k. o. 384 Dornava, v izmeri 1.681 m2, v naravi park dvorca Dornava,

- parcela 70/3, k. o. 384 Dornava, v izmeri 4.917 m2, v naravi park dvorca Dornava,

- parcela 70/4, k. o. 384 Dornava, v izmeri 574 m2, v naravi park dvorca Dornava,

- parcela 70/5, k. o. 384 Dornava, v izmeri 508 m2, v naravi poseljeno zemljišče,

- parcela 71, k. o. 384 Dornava, v izmeri 7.280 m2, v naravi severno dvorišče in Neptunov vrt,

- parcela 75/8, k. o. 384 Dornava, v izmeri 55 m2, v naravi poseljeno zemljišče,

- parcela 77/5, k. o. 384 Dornava, v izmeri 6.356 m2, v naravi Angleški park,

- parcela 77/17, k. o. 384 Dornava, v izmeri 1.928 m2, v naravi Angleški park,

- parcela 77/18, k. o. 384 Dornava, v izmeri 940 m2, v naravi Angleški park,

- parcela 77/19, k. o. 384 Dornava, v izmeri 12.189 m2, v naravi Angleški park,

- parcela 77/20, k. o. 384 Dornava, v izmeri 1.077 m2, v naravi Angleški park,

- parcela 77/21, k. o. 384 Dornava, v izmeri 704 m2, v naravi Angleški park,

- kapela in zakristija dvorca Dornava (na koncu zahodnega trakta stavbe 384-3-1),

- prehod med severnim dvoriščem in Angleškim parkom v pritličju dvorca Dornava (pod četrto okensko osjo vzhodne fasade zahodnega trakta stavbe 384-3-1) in

- del parcele 1/7 k. o. 384 Dornava, v naravi dostopna pot med občinsko cesto na parceli 802/1 in severnim dvoriščem in Neptunovim vrtom na parceli 71, obe k. o. 384 Dornava.

Nepremičnine se dajejo v upravljanje in uporabo osebi javnega prava – javnemu zavodu s področja kulture. Ministrstvo za kulturo namerava skleniti neposredno pogodbo o upravljanju dela kulturnega spomenika državnega pomena z Zavodom za turizem, kulturo in šport Dornava ter njegovim ustanoviteljem, Občino Dornava, za namen ohranjanja in oživljanja kulturnega spomenika državnega pomena, tako da se v njegovem delu izvajajo dejavnosti, ki bodo povečale prepoznavnost ter razvojne možnosti kulturnega spomenika in kraja, ter da se poveča število obiskovalcev, kulturnih dogodkov in drugih prireditev, kar bo omogočalo njegovo redno vzdrževanje.

Pogodbeni upravljavec oz. uporabnik je dolžan plačevati vse obratovalne stroške, stroške rednega vzdrževanja, stroške nadomestila za uporabo stavbnega zemljišča in druge stroške, za katere se stranki dogovorita v pogodbi.

Lastnik/upravljavec si pridružuje pravico, da lahko do sklenitve pravnega posla brez odškodninske odgovornosti postopek oddaje ustavi.

Pogodba bo sklenjena po poteku najmanj 20 dni od objave na spletni strani Ministrstva za kulturo.

Morebitne informacije so dosegljive na naslovu: Republika Slovenija, Ministrstvo za kulturo, Maistrova ulica 10, Ljubljana, po elektronski pošti: [kristijan.bajt@gov.si](mailto:kristijan.bajt@gov.si).

dr. Asta Vrečko

ministrica